Správa zo zahraničnej pracovnej cesty do Ruskej federácie
1.Účastník ZPC:
RNDr.Stanislav Dubnička,DrSc.
Fyzikálny ústav SAV, Dúbravská cesta 9, 845 11 Bratislava
tel.: 59410 504 fax: 5477 6085
vedúci Odd. teoretickej fyziky
Splnomocnený zástupca vlády SR v SÚJV Dubna
znalosť jazykov - anglicky, nemecky, rusky
2.Zahraničná pracovná cesta:
Ruská federácia, 16.-25.11.2012
Spojený ústav jadrových výskumov
141 980 Dubna, Mosk. oblast’
tel: ++7095 200-22-83
fax: ++7095 975 2381
Účasť na zasadnutí:
Pracovnej skupiny pre finančné otázky pri predsedovi Výboru vládnych splnomocnencov,
Finančného výboru SÚJV v Dubne
Výboru vládnych splnomocnencov 18 členských štátov
cestovné a pobytové náklady hradilo MŠVVaŠ SR
ubytovanie hradil SÚJV v Dubne
3.Rámcový program pobytu:
Odlet z Viedne 18.11.2012 o 11.50 Aeroflotom do Moskvy,
19.-24.11.2012 SÚJV v Dubne,
Odlet z Moskvy 25.11.2012 o 17.15 Aeroflotom do Viedne.
4.Stručný priebeh rokovaní:
Dňa 19.11.2012 som sa zúčastnil zasadnutia Pracovnej skupiny pri predsedovi Výboru vládnych splnomocnencov 18 členských krajín pre finančné otázky, na ktorom sa prejednávali nasledovné body:
- diskutovala sa opäť nová metóda výpočtu príspevkov členských krajín do SÚJV, ktorá by bola citlivá na ekonomickú situáciu krajiny a súčasne aj na zainteresovanosť krajiny na spolupráci s SÚJV.

Závery sú zhrnuté v Protokole zo zasadnutia.

V dňoch 20.-21.11.2012 som sa zúčastnil zasadnutia Finančného výboru SÚJV v Dubne, ktorý schválil rozpočet ústavu na rok 2013 vo výške 143,22 miliónov USD, z čoho príspevok pre SR činí 2 687 700.-USD.
V dňoch 23.-24.11.2012 som sa zúčastnil zasadnutia Výboru vládnych splnomocnencov v SÚJV Dubna.
Témou zasadnutia bola prezentácia dosiahnutých výsledkov výskumu a budovania bázových zariadení Spojeného ústavu jadrových výskumov NUCLOTRON-M/NICA, cyklotrónového komplexu DRIBs a reaktora IBR-2M v roku 2012.
Výbor s potešením prijal informáciu o integrácii bázových zaradení SÚJV do európskej vedecko-výskumnej infraštruktúry.
5.Odporúčané závery:
Najsť expertov SR ktorí by sa mohli zúčastniť priamej kompletizácie projektu NICA-MPD v SÚJV Dubna.
6.Prehľad prinesenej dokumentácie a miesto uloženia:
Protokol zasadnutia Pracovnej skupiny pri predsedovi Výboru vládnych splnomocnencov pre finančné otázky
Protokol zasadnutia Finančného výboru SÚJV
Protokol zasadnutia Výboru vládnych splnomocnencov členských krajín SÚJV
Pravidlá tendra na generálneho dodávateľa celého projektu NICA-MPD.
Materiály sú uložené u vládneho splnomocnenca.
7. Osobitne vyhodnotený očakávaný prínos ZPC:
Prenos nových technológií z SÚJV do členských krajín SÚJV.
Dokonalejšia metodika výpočtu príspevkov členských krajín do SÚJV.
8.Spôsob zverejnenia výsledkov ZPC:
Výsledky ZPC budú zverejnené MŠVVaŠ SR na internete.
Rovnako budú zverejnené zainteresovanej vedeckej komunite cez členov Výboru pre spoluprácu s SÚJV.
Súhlasím so zverejnením správy na internete.

Nasledujúce zasadnutia výborov sa plánujú v dňoch 22.-23.3. a 25.-26..3.2013.

Správu vypracoval:

RNDr.Stanislav Dubnička, DrSc.

Splnomocnený zástupca vlády SR v SÚJV Dubna

Dátum: 28.11.2012

Správu schválil: